CELEX: 62008TN0510
Language: el
Date: 2008-11-20 00:00:00
Title: Υπόθεση T-510/08: Προσφυγή της 20ής Νοεμβρίου 2008 — Toqueville κατά ΓΕΕΑ — Schiesaro (TOCQUEVILLE 13)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/35
            
         Προσφυγή της 20ής Νοεμβρίου 2008 — Toqueville κατά ΓΕΕΑ — Schiesaro (TOCQUEVILLE 13)
   (Υπόθεση T-510/08)
   (2009/C 19/66)
   Γλώσσα του δικογράφου της προσφυγής: η ιταλική
   Διάδικοι
   
      Προσφεύγουσα: Toqueville Srl (Μιλάνο, Ιταλία) (εκπρόσωποι: S. Bariatti, I. Palombella και E. Cucchiara, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Marco Schiesaro (Μιλάνο, Ιταλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ της 26ης Αυγούστου 2008 στην υπόθεση R 829/2008-2, Toqueville Srl κατά M. Schiesaro·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Λεκτικό σήμα «TOCQUEVILLE 13» (κοινοτικό σήμα αριθ. 1.406.982) για προϊόντα και υπηρεσίες που υπάγονται στις κλάσεις 25, 41 και 42.
   
      Δικαιούχος του κοινοτικού σήματος: Η προσφεύγουσα.
   
      Αιτών την κήρυξη της ακυρότητας του κοινοτικού σήματος: Marco Schiesaro.
   
      Προσβαλλόμενη απόφαση ενώπιον του τμήματος προσφυγών: Η απόφαση του τμήματος ακυρώσεως να δεχθεί το αίτημα σχετικά με τη μερική έκπτωση του δικαιούχου του εν λόγω σήματος από τα δικαιώματά του.
   
      Απόφαση του τμήματος προσφυγών: Το τμήμα προσφυγών κήρυξε απαράδεκτη την προσφυγή και απέρριψε το αίτημα περί επαναφοράς των πραγμάτων στην προτέρα κατάσταση όσον αφορά την προθεσμία για την άσκηση προσφυγής κατά της αποφάσεως του τμήματος ακυρώσεως.
   
      Λόγοι ακυρώσεως: Παράβαση των άρθρων 73 και 78 του κανονισμού (ΕΚ) 40/94, για το κοινοτικό σήμα, καθώς και των άρθρων 2 και 9 του κανονισμού (ΕΚ) 2869/95, σχετικά με τα πληρωτέα προς το Γραφείο Εναρμονίσεως στο πλαίσιο της Εσωτερικής Αγοράς τέλη και του άρθρου 50 του κανονισμού (ΕΚ) 2868/95, περί της εφαρμογής του κανονισμού (ΕΚ) 40/94.